ROMÂNIA
JUDEȚUL TIMIȘ

MUNICIPIUL TIMIȘOARA

PRIMĂRIA
DIRECȚIA CLĂDIRI, TERENURI ȘI DOTĂRI DIVERSE

Nr. SC2018-179/04.01.2018
RAPORT DE SPECIALITATE

privind transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în localitatea Chișoda, în suprafață de 33.629 mp., identificat prin CF nr.412177, nr. cad. 412177, în vederea construirii unui cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. și aprobarea modelului contractului între Agenția Națională pentru Locuințe și Municipiul Timișoara
Având în vedere Expunera de motive a Primarului Municipiului Timișoara și proiectul de hotărâre privind transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în localitatea Chișoda, în suprafață de 33.629 mp., identificat prin CF nr.412177, nr. cad. 412177, în vederea construirii unui cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. și aprobarea modelului contractului între Agenția Națională pentru Locuințe și Municipiul Timișoara;


Terenul situat în localitatea Chișoda, în suprafață de 33.629 mp., identificat prin CF nr.412177, nr. cad. 412177 se află în proprietatea Municipiului Timișoara, domeniul public, în administrarea Consiliului Local Timișoara. Prin adresa Primăriei Municipiului Timișoara cu nr. SC2017-005869/17.03.2017, acesta a fost propus Agenției Naționale pentru Locuințe pentru includerea în programul de construcții locuințe proprietate privată prin credit ipotecar.


Potrivit art.3 alin (1) din Legea nr.152/1998 privind înființarea Agenției Naționale pentru Locuințe, republicată cu modificările și completările ulterioare ”terenurile destinate construirii de locuinţe prin A.N.L. pot fi proprietate publică ori privată a statului sau a unităţilor administrativ-teritoriale, precum şi proprietate privată a persoanelor fizice ori juridice. Terenurile proprietate publică ori privată a statului sau a unităţilor administrativ-teritoriale se preiau de A.N.L. în folosinţă gratuită, în condiţiile legii, pe perioada realizării investiţiilor.”

Potrivit art. 3 alin 3 din Legea nr.152/1998 privind înființarea Agenției Naționale pentru Locuințe, republicată cu modificările și completările ulterioare, utilitățile și dotările tehnico-edilitare se realizează prin obiective de investiţii promovate de Consiliul Local.

În vederea promovării la finanțare a obeictivului de investiții construire cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. se impune aprobarea contractului între Agenția Națională pentru Locuințe și Municipiul Timișoara în vederea transmiterii terenului în suprafață de 33.629 mp., identificat prin CF nr.412177, nr. cad. 412177 către Agenția Națională pentru Locuințe

Conform adresei nr. SC2017-31087/20.12.2017 a Serviciului Juridic, în evidențele acestuia nu figurează litigii pe rolul instanțelor de judecată în curs de soluționare, cu privire la imobilul situat în localitatea Chișoda, înscris în CF  nr.412177, nr. cad. 412177.
Având în vedere cele prezentate precum și prevederile legale, apreciem că proiectul de hotărâre privind transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în localitatea Chișoda, în suprafață de 33.629 mp., identificat prin CF nr.412177, nr. cad. 412177, în vederea construirii unui cartier de locuințe ANL prin credit ipotecar: case tip HC – 23 buc., case tip TS – 28 buc. și case tip LC – 36 buc. și aprobarea modelului contractului între Agenția Națională pentru Locuințe și Municipiul Timișoara, îndeplinește condițiile pentru a fi supus dezbaterii și aprobării plenului consiliului local.

